《长亭怨慢》
清代·苏穆

莫吹尽、枝头花片。试剩残红，待侬归见。蝶舞蜂喧，燕嗔莺诧倍零乱。

问春不语，空拍得、阑干遍。碧树纵多情，也只说春深春浅。

翠钿。谩云鬟半亸，柳絮乱飞空院。芳华易歇，算便把、绣帘轻卷。

便洒出、万点湘斑，总难把、蕉痕都展。怪昨夜姮娥，偏照年时人面。

作者简介：苏穆，一名姞，字佩蘘，山阳（今淮安市淮安区）人，宜兴周济侧室。工词，殉粤匪难。